CELEX: 62020TN0745
Language: mt
Date: 2020-12-21 00:00:00
Title: Kawża T-745/20: Rikors ippreżentat fil-21 ta’ Diċembru 2020 – Symphony Environmental Technologies and Symphony Environmental vs Il-Parlament u oħrajn

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/54
            
         
      Rikors ippreżentat fil-21 ta’ Diċembru 2020 – Symphony Environmental Technologies and Symphony Environmental vs Il-Parlament u oħrajn
      (Kawża T-745/20)
      (2021/C 53/70)
      Lingwa tal-kawża: l-Ingliż
      
         Partijiet
      
      
         Rikorrenti: Symphony Environmental Technologies plc (Borehamwood, ir-Renju Unit) Symphony Environmental Ltd (Borehamwood) (rappreżentanti: G. Harvey, P. Selley, Solicitors, J. Holmes, QC u J. Williams, Barrister)
      
         Konvenuti: Il-Parlament Ewropew, Il-Kunsill Ewropew u l-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tikkonstata li l-konvenuti għandhom responsabbiltà mhux kuntrattwali fit-skont l-Artikolu 340(2) TFUE jew l-Artikolu 41(3) tal-Karta tad-Drittijiet Fundamentali tal-Unjoni Ewropea billi adottaw l-Artikolu 5 u l-premessa 15 (sa fejn dawn japplikaw għal plastik ossodegradabbli) tad-Direttiva (UE) 2019/904 tal-Parlament Ewropew u tal-Kunsill tal-5 ta’ Ġunju 2019 dwar it-tnaqqis tal-impatt ta’ ċerti prodotti tal-plastik fuq l-ambjent (1);
               
            
                  —
               
               
                  Konsegwentement, tikkundanna lill-konvenuti jikkumpensaw lir-rikorrenti għad-dannu subit, li jinkludi kwalunkwe dannu addizzjonali li jista’ jseħħ matul il-proċeduri jew kwalunkwe dannu prevedibbli probabbli, kif ukoll li jħallsulhom l-imgħax pagabbli, li l-ammont u r-rata tiegħu jiġu ddeterminati matul din il-proċedura);
               
            
                  —
               
               
                  sussidjarjament, tordna lill-partijiet jissottomettu lill-Qorti Ġenerali, f’terminu raġonevoli mill-għoti tas-sentenza, kwantifikazzjoni tal-ammont ta’ kumpens li dwaru qablu l-partijiet jew, fin-nuqqas ta’ ftehim, tordna partijiet biex jissottomettu lit-Tribunal, fl-istess terminu, il-proposti kkwantifikati tagħhom;
               
            
                  —
               
               
                  fi kwalunkwe każ, tikkundanna lill-konvenuti għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv, ibbażat fuq l-allegazzjoni li, minħabba l-imġiba tagħhom dwar il-preparazzjoni u l-adozzjoni tal-projbizzjoni prevista fl-Artikolu 5 tad-Direttiva, l-konvenuti aġixxew illegalment u injoraw l-obbligi mhux kuntrattwali tagħhom fir-rigward tar-rikorrenti, dan il-fatt jagħti lok għal kumpens skont l-Artikolu 340 TFUE jew l-Artikolu 41 tal-Karta tad-Drittijiet Fundamentali tal-Unjoni Ewropea. Ir-rikorrenti jsostnu li l-adozzjoni tal-projbizzjoni prevista fl-Artikolu 5 hija vvizzjata minn irregolaritajiet proċedurali, tikser indebitament il-prinċipju ta’ proporzjonalità jew hija bbażata fuq żbalji manifesti ta’ evalwazzjoni.
               
            
                  2.
               
               
                  It-tieni motiv, ibbażat fuq l-allegazzjoni li, minħabba l-aġir illegali (individwali jew kollettiv) tal-konvenuti, ir-rikorrenti sofrew danni jew jistgħu probabbilment jsofru danni, li jinkludu a) telf ta’ qligħ, b) dannu għar-reputazzjoni jew ċ) telf tal-valur tan-negozju.
               
            
                  3.
               
               
                  It-tielet motiv, li jallega li hemm rabta kawżali suffiċjenti bejn l-aġir illegali (individwali jew kollettiv) tal-konvenuti u d-dannu subit mir-rikorrenti jew li dawn tal-aħħar jistgħu probabbilment jsofru.
               
            
         (1)  ĠU 2019, L 155, p. 1.